Jeff Pulver

Jeff Pulver er en anerkjent pioner  og ekspert på IP-telefoni og VoIP (Voice over IP).

Han er en forkjemper for å videreutvikle og revolusjonere telekommunikasjonsområdet ved å ta i bruk disse nye teknologiene og at så mange som mulig kan få tilgang til billigere telefonitjenester.

Han skriver bransjerapporten The Pulver Report og har arrangert konferansen VON (Voice On the Net) i USA  siden 1996 og Europa siden 1997. Konferansene er verdens største sammentreff av telekommunikasjonseksperter, bransjefolk og selskaper innen IP-telefoni og VoIP.

I 1998 arrangerte han VON Europe i Oslo på Telenor Expo-senteret sammen med den norske VoIP-pionéren Ivar Plahte. Lokaliseringen var naturlig siden flere verdensnyheter var lansert fra det norske IP-telefoni- og VoIP-miljøet i Norge, og det norske telemarkedet var kommet langt på vei med nye teknologier i 1997 og 1998.

I 2004 la han til støtte for at Asterisk PBX (åpen kildekode) kunne brukes sammen med FreeWorldDialup-prosjektet sitt.

 Eksterne lenker 


 VON Voice On the Net USA
 VON Europa
 FreeWorld Dialup som tilbyr gratis telefonsamtaler. Grunnlagt av Jeff Pulver.
 FreeWorld Dialup støtter Asterisk PBX. Blognotat 6. mai 2004.

Kategori:Informatikere fra USA
Kategori:Personer fra Kings Point i New York